Литературин болх болийна 1880-гӀа шерашкахь. Хьалхара дийцарш зорба тухура хӀора кӀиран газеташкахь «Тыгодник Повшехны» () а, «Глос» а (). Дуьххьарлера дийцарш а, повесташ а арахецна «Дийцарш» (, 1895), «Къийгаша зӀакарш еттар ю вайна» (, 1895), «Прозан кхолламаш» (, 1898) цӀе йолчу гуламашкахью. Уьш литературин историкаша лелайо полякийн Болеслав Прусан, Ожешко Элизин, Конопницкая Мариян емалийн реализман тӀаьхьен ламаст санна. Амма «позитивхойн» кхоллараллех Жеромскийн кхолламаш къаьста шен ойланийн чулацамца а, литературин башхаллашца а: социалан кхиаман скептикан юкъаметтиг го, шайн ойланаш кхочушъян гӀертачу турпалхойн иэшам хиларан суьрташкахь.